ฝังยาคุมก่อนยุติการตั้งครรภ์ ได้ฝังวันที่5กรกฎาคม61วันที่7กรกฎาคม61น้องได้หลุดออกวันที่8ได้ไปตรวจบอกไม่เจออะไรแล้ว วันที่11มีเพศสัมพันธ์กับแฟนแล้วหลั่งใน 2-3วันก็มีเพศสัมพันธ์อีกค่ะวันที่15 ตรวจเจอขึ้น2ขีดทำไมยังขึ้น2ขีดอยู่คะ มีโอกาสตั้งครรภ์ได้มั้้้้้ยคะ. ฝังยาคุมก่อนยุติการตั้งครรภ์มีผลอะไรมั้ยคะ
สวัสดีค่ะ หากได้ฝังยาคุมกำเนิดก่อนที่จะยุติการตั้งครรภ์ ยาฝังคุมกำเนิดก็จะออกฤทธิ์ในการป้องกันการตั้งครรภ์หลังการแท้งได้ทันที นอกจากนี้ การมีเพศสัมพันธ์หลังแท้งไป 2-3 วัน โอกาสที่จะตั้งครรภ์ถือว่าไม่น่าเกิดขึ้นได้ทั้งนี้ หลังจากแท้ง ระดับค่าฮอร์โมน HCG ที่เป็นออร์โมนที่ตรวจพบในการตั้งครรภ์ จะค่อยๆ ลดลงจนเข้าสู่ระดับปกติและตรวจไม่พบจากการตรวจเลือดหรือปัสสาวะ ในเวลาประมาณ 1 เดือน บางรายก็อาจตรวจไม่พบเร็วกว่านี้ ทั้งนี้ขึ้นอยู่กับระดับของฮอร์โมน HCG เริ่มต้นของแต่ละคน อายุครรภ์ และสาเหตุที่ทำให้แท้งลูก โดยส่วนใหญ่ระดับจะลดลงจากเดิม 21%-35% ในวันที่ 2 หลังการแท้งสมบูรณ์ 60% ในวันที่ 7 และลดลงจนน้อยกว่า 5 IU/L ในสัปดาห์ที่ 2 เป็นต้นไป ดังนั้นระยะเวลาเร็วสุดที่จะตรวจปัสสาวะแล้วไม่พบการตั้งครรภ์คือประมาณ 2 สัปดาห์หลังแท้งสมบูรณ์ ดังนั้นหากเพิ่งแท้งเมื่อวันที 8 ก.ค. และได้ตรวจหาการตั้งครรภ์วันที่ 15 ก.ค. จึงยังสามารถตรวจพบการตั้งครรภ์ได้อยู่ ไม่น่าเกิดจากมีการตั้งครรภ์เกิดขึ้นใหม่ค่ะอย่างไรก็ตาม หลังจากการแท้ง โดยปกติควรงดการมีเพศสัมพันธ์ไปอย่างน้อย 2 สัปดาห์ เพื่อป้องกันการเกิดมดลูกอักเสบติดเชื้อค่ะ